Diari Oficial de la Generalitat Valenciana


Sumari del DOGV 7829, del 15-07-2016 (2016/5014)

RESOLUCIÓ de 16 de març de 2016, de la Direcció General d'Indústria i Energia, per la qual s'atorga autorització administrativa prèvia i autorització administrativa de construcció per a la modificació parcial de la instal·lació elèctrica de distribució, línia aèria d'alta tensió a 132 kV doble circuit, Ontinyent - l'Olleria - Llanera i Alcoi - l'Olleria - Moixent, entre els suports 10645 i 10770, titularitat de Iberdrola Distribución Eléctrica, SA Unipersonal, ubicada en el terme municipal de Canals. Expedient número ATLINE/2014/270/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/5014


Data del document
:   16-03-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 16 de març de 2016, de la Direcció General d'Indústria i Energia, per la qual s'atorga autorització administrativa prèvia i autorització administrativa de construcció per a la modificació parcial de la instal·lació elèctrica de distribució, línia aèria d'alta tensió a 132 kV doble circuit, Ontinyent - l'Olleria - Llanera i Alcoi - l'Olleria - Moixent, entre els suports 10397 i 10171, titularitat de Iberdrola Distribución Eléctrica, SA Unipersonal, ubicada en el terme municipal de Canals. Expedient número ATLINE/2014/270/46. [2016/5014]  
  
Antecedents de fet  
Amb data 7 de novembre de 2014, Iberdrola Distribución Eléctrica, SA Unipersonal, a través de representant degudament acreditat, va presentar davant del llavors Servei Territorial d'Energia de València, imprés normalitzat sol·licitant:  
- Autorització administrativa prèvia per a la modificació parcial de la instal·lació elèctrica de distribució, línia aèria d'alta tensió a 132 kV doble circuit, Ontinyent - l'Olleria - Llanera i Alcoi - l'Olleria - Moixent, entre els suports 10766 i 10385, ubicats en el terme municipal de Canals, província de València  
- i autorització administrativa de construcció (anteriorment denominat aprovació del projecte tècnic d'execució).  
Junt amb l'escrit de presentació d'aquestes peticions s'acompanyava la documentació següent:  
- Projecte tècnic per a l'execució de l'esmentada instal·lació, acompanyat de la declaració responsable del tècnic projectista competent,  
  
- Còpia de l'informe (Ref. 156/7168-WZR) de data 24 de setembre de 2014, del director general d'Avaluació Ambiental i Territorial, de la Conselleria d'Infraestructures, Territori i Medi Ambient.  
- Separates per a l'obtenció del condicionat tècnic de:  
· Ajuntament de Canals,  
· Iberdrola Distribución Eléctrica, SA Unipersonal,  
· Administrador d'Infraestructures Ferroviàries ADIF,  
· i Telefónica de España, SAU.  
El procediment administratiu corresponent a aquestes sol·licituds ha sigut tramitat amb l'expedient de referència ATLINE/2014/270/46, incoat a aquest efecte pel llavors Servei Territorial d'Energia de València.  
La modificació de la línia elèctrica de distribució per a la qual se sol·licita autorització de construcció s'executarà en el terme municipal de Canals (província de València), i preveu l'adequació de la línia elèctrica de doble circuit a 132 kV Ontinyent - l'Olleria - Llanera i Alcoi - l'Olleria - Moixent, en el tram comprés entre els suports 10445 i 10203, a la zona d'influència del nou accés ferroviari d'Alta Velocitat de Llevant. Madrid - Castella La Manxa - Comunitat Valenciana - Regió de Múrcia, en el subtram Moixent- l'Alcúdia de Crespins. L'esmentada modificació, comprendrà la substitució dels suports 10061 i 10783 a una nova posició, no implica variació en la longitud i traça actual de la línia elèctrica citada, i manté els conductors existents, es procedirà únicament a la reposició dels ponts en els nous suports d'amarratge.  
  
Actualment Iberdrola Distribución Eléctrica, SA Unipersonal, es troba inscrita en el Registre Administratiu de Distribuïdors amb el número de registre R1-001, registre accessible en el lloc web del Ministeri d'Indústria, Energia i Turisme, https://oficinavirtual.mityc.es/eee/indiceCalidad/distribuidores.aspx, inscripció per a la qual cal acreditar el compliment de les capacitats esmentades en l'article 37 del Reial Decret 1955/2000, d'1 de desembre.  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, la sol·licitud d'autorització administrativa, ha sigut objecte d'informació pública durant el termini de 20 dies en el Diari Oficial de la Comunitat Valenciana, del 4 de maig de 2015, (DOCV 7517).  
Conforme al procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets de les quals a càrrec seu, puguen ser afectats per aquesta, amb el resultat que, en síntesi, es detalla:  
- Ajuntament de Canals. En el seu informe, de data 14 d'abril de 2015, els serveis tècnics informen que ateses les característiques i autoritzacions amb què compta la referida instal·lació, no és procedent sol·licitar condicionat.  
- Iberdrola Distribución Eléctrica, SA Unipersonal, Àrea de Xarxes de Distribució. En el seu escrit, de data 20 d'abril de 2015, informen de la seua conformitat a la separata rebuda pel que fa a l'encreuament amb la línia de 20 kV existent en l'obertura compresa entre els suports 10091 i 10438.  
- Administrador d'Infraestructures Ferroviàries ADIF. En el seu escrit, de data 21 d'abril de 2015, comuniquen la seua conformitat tècnica a la solució plantejada.  
- Telefónica de España, SAU. En el seu escrit, de data 16 d'abril de 2015, els serveis tècnics informen no posar cap inconvenient a l'execució dels treballs, i fan constar la necessitat de notificar a aquesta societat amb suficient antelació la data d'execució del treballs per a les comprovacions sobre els encreuaments que es produïsquen. Traslladat al peticionari, aquest per mitjà d'un escrit de data 11 de maig de 2015, manifesta la seua conformitat als condicionats remesos.  
Consta en l'expedient còpia de l'informe de data 24 de setembre de 2014, de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient (expedient 156/0344-BUK), en el que es considera que el projecte no comporta afeccions ambientals significatives i que no cal sotmetre'l a avaluació d'impacte ambiental, d'acord amb l'article 3 del Reial Decret Legislatiu 1/2008. Sense perjudici dels permisos o autoritzacions que calga obtindre d'altres organismes, d'acord amb la normativa sectorial aplicable.  
  
La necessitat de la instal·lació sol·licitada es fonamenta a adequar la traça de la línia elèctrica existent doble circuit a 132 kV Ontinyent - l'Olleria - Llanera i Alcoi - l'Olleria - Moixent, en el tram comprés entre els suports 10626 i 10550, a la zona d'influència del nou accés ferroviari d'Alta Velocitat de Llevant, en el seu encreuament en el p. k. 634,529 amb la línia AVE Madrid - Llevant.  
Ha de considerar-se que la instal·lació sol·licitada no genera incidències negatives en el Sistema, ja que es tracta una modificació parcial de la línia elèctrica, ja existent i en servei, doble circuit a 132 kV Ontinyent - l'Olleria - Llanera i Alcoi - l'Olleria - Moixent.  
Consta en l'expedient informe favorable del llavors Servei Territorial d'Energia de València, òrgan encarregat de la instrucció de l'expedient ATLINE/2014/270/46, així com proposta de resolució de la Subdirecció General d'Energia i Mines adscrita a aquest centre directiu.  
  
  
Fonaments de dret  
La instrucció i resolució del present procediment administratiu correspon a la Generalitat, per estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb l'article 38.1 de la Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constitueixen part de les xarxes de distribució.  
D'acord amb el que disposa l'article 53 de la Llei 24/2013, de 26 de desembre, del Sector Elèctric, l'article 37 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que exercisquen l'activitat.   
  
D'acord amb els articles 39 i 53 de la Llei 24/2013, de 26 de desembre, del Sector Elèctric, i l'article 7.1.a i b del Decret 88/2005, de 29 d'abril, la modificació d'instal·lacions elèctriques integrades en la xarxa de distribució requereixen autorització administrativa prèvia i autorització administrativa de construcció (d'acord amb la nova terminologia introduïda per l'esmentada Llei 24/2013).  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'impacte ambiental, modificat pel Decret 32/2006, de 10 de març, la instal·lació objecte del present procediment està subjecta a avaluació d'impacte ambiental. No obstant això, d'acord a l'article 3.2.b del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental en projectes, només hauran de sotmetre's a una avaluació d'impacte ambiental en la forma prevista en aquesta llei, quan així ho decidisca l'òrgan ambiental en cada cas, els projectes públics o privats consistents en la realització de les obres, instal·lacions o de qualsevol altra activitat compresa en l'annex II.  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'article 9.8.Q.7 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el Sistema.  
D'acord amb el que estableix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la seua Instrucció Tècnica Complementària ITC-LAT 07, «Línies aèries amb conductors nus».  
D'acord amb els articles 155 i 158 del mencionat Reial Decret 1955/2000, la servitud de pas aeri d'energia elèctrica comprendrà el vol sobre el predi servent i l'establiment de pals, torres o suports fixos per a la sustentació dels cables conductors d'energia elèctrica, entre altres, i aquesta servitud s'extingirà per la retirada de la instal·lació. No obstant això, no es produirà l'extinció per l'addició, canvi o reparació dels seus elements.  
Les referències al Reial Decret Legislatiu 1/2008, d'11 de gener, s'entenen sense perjudici del que disposa la Llei 21/2013, de 9 de desembre, d'avaluació ambiental, en particular d'allò que s'ha previst en la seua disposició transitòria primera i la seua disposició final onze.  
En consideració d'això, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar autorització administrativa prèvia per a la modificació parcial de la instal·lació elèctrica de distribució, línia aèria d'alta tensió doble circuit a 132 kV, Ontinyent - l'Olleria - Llanera i Alcoi - l'Olleria - Moixent, entre els suports 10438 i 10556, titularitat de Iberdrola Distribución Eléctrica, SA Unipersonal, ubicada en el terme municipal de Canals, província de València.  
D'acord amb la documentació tècnica presentada, la present autorització comprén:  
1) Instal·lació de dos nous suports: suport número 10734 model 12E140 de 22 m. d'alçada lliure i suport número 10834 model 12E140 de 24 m. d'alçada lliure, lleugerament desplaçats als suports que substitueixen, i davall la mateixa traça de la línia.  
2) Regulació de conductors i cables de terra en els cantons afectats per la modificació. Es mantindran els conductors existents, i es procedirà únicament a la reposició dels ponts en els nous suports d'amarratge.  
  
3) Desmuntatge dels actuals suports 10944 i 10743.  
Les característiques administratives i tècniques de la instal·lació elèctrica a construir són:  
  
CARACTERÍSTIQUES GENERALS  
Tipus d'instal·lació Línia elèctrica aèria  
Grup (segons el Decret 88/2005) Primer  
Categoria (segons el Reial Decret 223/2008) Primera  
Sistema Corrent altern trifàsic  
Freqüència (Hz) 50  
Tensió nominal (kV eficaç) 132  
Tensió més elevada de la xarxa (kV eficaç) 145  
Zona A  
Longitud total (m) 960,71  
Longitud en aeri (m) 960,71  
Longitud en subterrani (m) 0  
Municipi afectat Canals  
Província afectada València  
Origen instal·lació Suport núm.: 10246  
Final instal·lació Suport núm.: 10159  
  
  
RECORREGUT AERI  
Nre. de circuits 2  
Configuració fases circuit Doble bandera  
Nre. de conductors per fase 1 (simplex)  
Tipus de conductor de fase HEN  
Material conductor de fase Alumini - Acer  
Secció total conductor de fase (mm²) 298,10  
Tipus de conductor de terra-òptic OPGW-14,3 i OPGW-15,1  
Material conductor de terra-òptic Alumini-Acer  
Secció total conductor de fase (mm²)  
OPGW-14,3 / OPGW-15,1 100 / 80  
Tipus d'aïllador Compòsit  
Tensió suportada a freqüència industrial baix pluja (50 Hz) (kV eficaç) 320  
Tensió suportada a impuls tipus raig 1,2/50 s (kV cresta) 650  
Núm. total de suports línia 2 (NÚM.: 10700 i 10255)  
Tipus de suports (i núm. de cada tipus) 12E140 Base 22 (1) y12E140 Base 24  
Forma dels suports Fust troncopiramidal de secció quadrada, amb cap de trams prismàtics rectes de secció quadrada amb doble bandera i dos cúpules de terra de la sèrie 12E, amb base per a fonamentacions tetrabloc (potes separades).  
Material dels suports Metàl·lics, constituïts per perfils angulars de costats iguals galvanitzats en calent, fabricats amb acer S355J2 i S275JR, amb una amplària mínima d'angulars de 45 mm i una grossària mínim de 4 mm.  
Les barres estaran unides entre si per mitjà de xapes i caragols de qualitat 5.6.  
Fonamentació Fonamentacions monobloc i massissa de formigó en massa tipus H20, segons dimensions de projecte.  
Presa de terra En tots els suports, segons projecte. Suport tipus no freqüentat.  
  
  
El pressupost total del projecte de la instal·lació objecte de la present autorització és de cent trenta-dos mil noranta euros amb seixanta-sis cèntims (132.090,66 ?).  
De conformitat amb l'article 53 de la Llei 24/2013, de 26 de desembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que calga obtindre per part de Iberdrola Distribución Eléctrica, SA Unipersonal, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
D'acord amb l'informe de data 24 de setembre de 2014, de la Direcció General d'Avaluació Ambiental i Territorial, de la Conselleria d'Infraestructura, Territori i Medi Ambient, la present actuació no comporta afeccions ambientals significatives i no cal sotmetre-la a avaluació d'impacte ambiental.  
El titular de la present autorització tindrà els drets, els deures i les obligacions arreplegats en el títol VII de la Llei 24/2013, de 26 de desembre, del Sector Elèctric i el seu desplegament reglamentari. En tot cas, Iberdrola Distribución Eléctrica, SA Unipersonal, haurà d'observar els preceptes, les mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció per a la modificació de la instal·lació corresponent descrita en el punt primer d'aquesta resolució, segons el projecte d'execució presentat, redactat per tècnic titulat competent segons declaració responsable de data 17 de novembre de 2014, i habilitar Iberdrola Distribución Eléctrica, SA Unipersonal, per a realitzar la construcció de la instal·lació complint els requisits tècnics exigibles i d'acord amb les condicions següents:  
  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que calga introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general la corresponent aprovació.  
  
2. La instal·lació a executar complirà, en tot cas, el que estableix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la seua Instrucció Tècnica Complementària ITC-LAT 07, «Línies aèries amb conductors nus».  
3. El termini d'execució de la instal·lació serà d'un (1) mes des de l'endemà de la notificació. No obstant això, abans de la seua finalització, podrà sol·licitar-se una ampliació concreta d'aquest per mitjà de sol·licitud motivada davant d'aquest òrgan directiu, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de projectes, Iberdrola Distribución Eléctrica, SA Unipersonal, comunicarà al Servei Territorial d'Indústria i Energia de València el començament de les obres, el qual al seu torn ho comunicarà a l'òrgan ambiental en nom d'aquesta direcció general com a òrgan substantiu.  
5. Així mateix, el titular de la present resolució vindrà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta direcció general com al Servei Territorial d'Indústria i Energia de València.  
  
6. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia de València, podrà realitzar les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
8. Finalitzades les obres de construcció de la instal·lació, Iberdrola Distribución Eléctrica, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia de València als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'acompanyarà un certificat de direcció i final d'obra, subscrit per persona facultativa competent, que acreditarà que és conforme als reglaments tècnics en la matèria, d'acord amb el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa. Quan el mencionat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable conforme allò que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV número 6389, de data 3 de novembre de 2010.  
9. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servei Territorial d'Indústria i Energia de València ho comunicarà a aquesta direcció general, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'aquesta direcció general com a òrgan substantiu.  
10. Aquesta direcció general, amb el tràmit previ del procediment oportú, deixarà sense efecte la present aprovació en qualsevol moment en què observe l'incompliment o inobservança de les condicions que s'hi imposen.  
  
Tercer  
Declarar extingida la servitud de pas de la instal·lació el desmuntatge de la qual s'autoritza en el punt primer de la present resolució, d'acord amb l'incís a) de l'article 155 del Reial Decret 1955/2000, d'1 de desembre, sense perjudici de les noves servituds generades per la instal·lació autoritzada a construir. Així mateix, el primitiu propietari els seus drethavents, conforme preveu l'article cinquanta-quatre i concordants de la Llei d'Expropiació Forçosa i el seu reglament de desplegament podran exercir el dret de reversió, sense perjudici del que ja s'ha indicat respecte a les noves servituds generades.  
  
Quart  
Ordenar:  
- La publicació de la present resolució en el Diari Oficial de la Comunitat Valenciana,  
- La notificació de la present resolució a Iberdrola Distribución Eléctrica, SA Unipersonal, i a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització.  
  
  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 148.2 del Reial Decret 1955/2000, d'1 de desembre, pel qual es regulen les activitats de transport, distribució d'energia elèctrica que són competència de la Generalitat.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball d'aquesta conselleria en el termini d'un mes, comptat des de l'endemà de la seua notificació, d'acord amb el que estableix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 16 de març de 2016.- La directora general d'Indústria i Energia: Júlia Company Sanús.